**LITÉRI KÖZÖS ÖNKORMÁNYZATI HIVATAL**

**Beszámoló**

**a 2015. évi költségvetés teljesítéséről**

A 4/2013. (I.11.) Korm.rendelet 5.§ (1) bekezdése értelmében a helyi önkormányzat és a társulás éves költségvetési beszámolót készít. Az államháztartásról szóló 2011. évi CXCV. Törvény 91.§ (1) bekezdése, valamint az államháztartás számviteléről szóló 4/2013. (I. 11.) Korm. rendelet 5.§ (1) bekezdése értelmében a helyi önkormányzat és a társulás a tárgyévi költségvetésének végrehajtására vonatkozó zárszámadási rendeletét a jegyző készíti elő úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

Az Litéri Közös ÖnkormányzatiHivatal 2015. évi költségvetését az 1/2015.(II.2.) önkormányzati rendeletével állapította meg.

A kiadások és bevételek alakulását az 1. melléklet mutatja be.

**Bevételek alakulása**

A Közös Hivatal 2015. évi bevétele 100 %-ban teljesült.

Intézményi működési bevételek között számoltuk el a hivatal folyószámla kamatát és igazgatási szolgáltatás díját, a továbbszámlázott kiadások megtérülését.

Államháztartáson belüli működési célú támogatásként a 2015. évi időközi választásokra kapott bevételt könyveltük le.

Felügyeleti szervtől kapott támogatások 100 %-os teljesítést mutatnak 51 877 ezer Ft-tal. Ebből állami támogatás 31 990 ezer Ft, Királyszentistván hozzájárulása 4 892 ezer Ft, A Kelet-Balatoni Térség Önkormányzati Társulásának támogatása 1 270 ezer Ft, Litér Község Önkormányzatának hozzájárulása 13 725 ezer Ft.

Az előző évi maradvány felhasználása 4 656 ezer Ft.

**Kiadások alakulása**

Működési kiadásokra a Litéri Közös Önkormányzati Hivatal 2015. évben 52 497 ezer Ft-ot, az előirányzat 95%-át költötte el.

Személyi juttatásokra 35 449 ezer Ft lett kifizetve, 99%-os teljesítés mellett. A közös hivatalnak, mint munkáltatónak a dolgozói személyi juttatások után fizetendő munkaadókat terhelő járulékot kell fizetni, ennek értéke 9 932 ezer Ft volt, 100%.

Dologi kiadásokra összesen 7 116 ezer Ft -ot fordítottunk a 2015.-ös költségvetési év során, ez az előirányzat 73%-a.

**Felhalmozási kiadásoknál** az eredeti előirányzat 476 ezer Ft volt. Az 1 882 ezer Ft módosított előirányzathoz viszonyítva 88 %-os teljesítési szinten 1 652 ezer Ft került kifizetésre. Beruházások között informatikai eszközök, és egyéb tárgyi eszközök beszerzését könyveltük le.

**Közvetett támogatások, és adósságot keletkeztető ügyletek**

A Litéri Közös Önkormányzati Hivatal a költségvetési évben nem nyújtott közvetett támogatást. (2. melléklet)

**Vagyon alakulása**

A Hivatal vagyonkimutatását a 3. melléklet tartalmazza.

A Közös Önkormányzati Hivatal mérlegfőösszege 3 612 ezer Ft.

Az eszközök között 512 ezer Ft a Nemzeti vagyonba tartozó befektetett eszköz érték, 2 450 ezer Ft év végi pénzkészlettel rendelkezünk, 195 ezer Ft-ot tartunk nyilván követelésként, mely dolgozói munkabérelőleg. Egyéb sajátos eszközoldali elszámolásként 455 ezer Ft került kimutatásra, ez a december hónapban kifizetett nettó személyi juttatás összege.

A források között 390 ezer Ft saját tőke került kimutatásra, ez az előző évhez képest 1 232 ezer Ft-os csökkenést mutat, mely összeg a mérleg szerinti eredmény – 1 232 ezer Ft. Passzív időbeli elhatárolásként 3 222 ezer Ft szerepel a mérlegben ez a december havi személyi juttatások előírása.

A pénzeszközök változását a 4. melléklet, a tárgyévre és a következő három évre vonatkozó költségvetési mérleget az 5. melléklet tartalmazza.

A vagyonkataszteri nyilvántartást és leltárt a 6. melléklet mutatja be.

**Gazdálkodás értékelése**

A 2015. évi teljesítés a biztosított előirányzaton belül történt, takarékos, megfontolt és kiegyensúlyozott költséggazdálkodást folytatott a hivatal.

Fizetési kötelezettségeit megfelelő időben teljesítette, likviditási problémái nem voltak. A közös hivatalban az alapellátásokat folyamatosan, fennakadás nélkül tudjuk biztosítani, mivel a pénzügyi helyzet stabilnak mondható.

Kérem, a képviselő-testületet, hogy a Litéri Közös ÖnkormányzatiHivatal 2015. évi gazdálkodásáról szóló tájékoztatót, a megvitatást követően, a határozati javaslattal elfogadni szíveskedjenek.

Litér, 2016. április 6.

Bencze Éva

jegyző